महापौर तो जनता की सुनते हैं पर अमला उनकी नहीं सुनता, इसलिए लोग परेशान
शिकायत लेकर पहुंचे लोग बोले- नगर निगम के चक्कर लगाकर थक गए
पिता निगम में कर्मचारी थे। सफाईकर्मी बतौर मुझे रखने के लिए लगातार निगम अफसरों से आश्वासन मिला,कई बार लोकमंत्रणा में भी आया,कोई सुन नहीं रहा है। - मंगल कुमार
चार बार लोकमंत्रणा में आया और कटी घाटी स्थित पेड़ को हटाने की स्वीकृति मांग रहा हूं,उससे निर्माण बाधित हो रहा है। अभी तक सुनवाई नहीं हुई। - चांद रेनी
झूठे अपराधिक मामले में फंसाए जाने पर मुझे निगम से नौकरी पर हटा दिया गया। मैंने अावेदन दिया पर कार्रवाई नहीं हुई, तीन बार आने के बाद अब आश्वासन मिला है। - अमरदीप डागौर
निगम के दफ्तर सहित जनसुनवाई में तमाम बार जनकगंज शिंदे का बाड़ा में अतिक्रमण की शिकायत की। लोकमंत्रणा में 6 बार आ चुका हूं लेकिन कुछ नहीं हुआ। - रमन पोफली
निगम अमले पर कसावट जरूरी
लोकमंत्रणा में आने वाली शिकायतों का त्वरित निराकरण करने के लिए निगम अमले पर कसावट की जरुरत है। मैंने पहले की लोकमंत्रणा में जिन कर्मचारियों ने निराकरण नहीं किया,उनपर कार्रवाई के लिए निर्देश दिए हैं। विवेक शेजवलकर,महापौर
शिकायतों की मार्किंग के बाद अफसरों के पास भेजा जाता है पर होता कुछ नहीं
इंफ्रा रिपोर्टर | ग्वालियर
महापौर की लोकमंत्रणा इसलिए शुरू की गई थी कि लोगों की समस्याओं काे जल्द निपटाया जा सके। यहां समस्याएं तो आती हैं,महापौर सुनते भी हैं लेकिन अमला निपटारा ही नहीं करता। हर बार वही शिकायत,वही फरियादी चक्कर लगा लगाकर थक जाता है। छोटी-छोटी समस्या के लिए फरियादी को अमला इधर से उधर भटकाता है,आखिर में फीडबैक ये सामने आता है कि वार्ड स्तर पर शिकायत करें या खुद मिलकर महापौर से करें,मगर सुनवाई कहीं नहीं हो रही।
महापौर विवेक नारायण शेजवलकर की निगम मुख्यालय में आयोजित होने वाली लोकमंत्रणा में बुनियादी समस्याओं से लेकर निगम से जुड़ी समस्या को लेकर लोग आते हैं। महापौर समस्या सुनते भी हैं और संबंधित अधिकारी और विभाग को फॉरवर्ड कर जल्द निराकरण का आश्वासन फरियादी को देते हैं। इसके बाद भी निपटारा नहीं होता।
निगम मुख्यालय में आयोजित लोकमंत्रणा में लोगों की समस्याएं सुनते महापौर विवेक शेजवलकर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva